《送刘吏部得请三茅崇禧观》
宋代·陈舜俞

老臣连上皂囊封，去访三茅驾鹤翁。
曾为苍生论敝事，因从紫府得仙风。
收身物外光阴好，回首人间宠辱空。
果满丹成家法在，应携鸡犬入云中。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。